11. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Άριθ.37061 της 10/16 Μαΐου 1972  (ΦΕΚ Β' 345) Περί ρυθμίσεως θεμάτων εξετάσεων φοιτητών της Φυσικομαθηματικής Σχολής του Πανεπιστημίου Πατρών. Έχοντες υπ' όψει:1)Τας διατάξεις της παρ. 5 της υπ' αριθ. 107/1962 Π.Υ.Σ., κυρωθείσης δια του άρθρ. 1 του Ν.Δ. 4263/1962, 2)την ημετέραν υπ’ αριθ. 155647/15.11.71 (ΦΕΚ 924-Β'/17.11.1971) απόφασιν «περί των διδασκομένων μαθημάτων εις την Φυσικομαθηματικήν Σχολή του Πανεπιστημίου Πατρών», 3)την πρότασιν της ως άνω Σχολής (συνεδρίαι υπ’ αριθ. 3/22.10.71, 12/12.1.72, 14/19.1.72 και 16/9.2.72, και ομοίαν της Διοικούσης Επιτροπής του Πανεπιστημίου Πατρών (συνεδρία αυτής υπ’ αριθ. 63/7.3.1972), αποφασίζομεν: Καθορίζομεν από του ακαδημαϊκού έτους 1971– 72 τα θέματα των εξετάσεων φοιτητών της Φυσικομαθηματικής Σχολής του Πανεπιστημίου Πατρών ως ακολούθως : Γενικαί Διατάξεις Εξεταζόμενα μαθήματα Άρθρ.1.-Τα καθ’ έκαστον έτος εξεταζόμενα μαθήματα είναι τα διαλαμβανόμενα εν τω προγράμματι σπουδών της σχολής υποχρεωτικά και τα υφ’ εκάστου φοιτητού επιλεγέντα μαθήματα, καθ’ α ορίζονται εν τω προγράμματι σπουδών. Επιλογή μαθημάτων Άρθρ.2.-1.Η επιλογή των προαιρετικών μαθημάτων δηλούται υπό των φοιτητών, των μεν πρωτοετών κατά την εγγραφήν των, των δε φοιτητών των λοιπών ετών φοιτήσεως κατά χρονικόν διάστημα καθοριζόμενον υπό της Σχολής. 2.Η κατά τα ανωτέρω επιλογή γνωστοποιείται προς την Γραμματείαν της Σχολής δι’ υποβολής εγγράφου δηλώσεως, υπογραφομένης υπό του ενδιαφερομένου φοιτητού. 3.Φοιτηταί, παραλείποντες όπως δηλώσωσιν εμπροθέσμως τα μαθήματα της προτιμήσεώς των, κατανέμονται συμμέτρως προς τας εμπροσθέσμους δηλώσεις δια κληρώσεως, διενεργουμένης υπό του Κοσμήτορος της Σχολής. Εξαμηνιαία μαθήματα. Άρθρ.3.-1.Εξαμηνιαίον μάθημα λογίζεται το διδασκόμενον επί εν εξάμηνον εκάστου ακαδημαϊκού έτους. 2.Η διάρκεια των εξαμήνων καθορίζεται ως έπεται: Το Α' εξάμηνον άρχεται την 1ην Οκτωβρίου εκάστου έτους και λήγει την 31ην Ιανουαρίου του επομένου έτους. Το Β' εξάμηνον άρχεται την 15ην Φεβρουαρίου και λήγει την 31ην Μαΐου του ιδίου έτους. 3.Η εξέτασις του εξαμηνιαίου μαθήματος διενεργείται άμα τη λήξει του οικείου εξαμήνου, καθ’ ο εδιδάχθη το μάθημα τούτο, ήτοι μεταξύ 1ης έως 15ης Φεβρουαρίου ή 1ης έως 15ης Ιουνίου. Ως δευτέρα περίοδος εξετάσεως εξαμηνιαίου μαθήματος ορίζεται η κατά μήνα Οκτώβριον τοιαύτη είτε πρόκειται περί εξαμηνιαίου μαθήματος του Α' εξαμήνου είτε του Β' τοιούτου. 4.Το εξαμηνιαίον μάθημα βαθμολογείται αυτοτελώς και επί της ιδίας βαθμολογικής κλίμακος ως το ετήσιον τοιούτον. Το αυτό ισχύει και δια την έκδοσιν του μέσου όρου βαθμολογίας, όστις προκύπτει εκ του αθροίσματος του βαθμού επιτυχίας επί των εξαμηνιαίων και ετησίων μαθημάτων, διαιρουμένου δια του αριθμού των μαθημάτων τούτων. Τμηματικαί εξετάσεις Άρθρ.4.-1.Αι περίοδοι των τμηματικών εξετάσεων περιορίζονται εις δύο και διενεργούνται κατά το χρονικόν διάστημα μεταξύ 1ης έως 15ης Ιουνίου και 1ης έως 15ης Οκτωβρίου εκάστου έτους. Από του ακαδημαϊκού έτους 1971–72 δεν παρέχεται τρίτη εξεταστική περίοδος. 2.Αι τμηματικαί εξετάσεις διενεργούνται γραπτώς ή προφορικώς, ή γραπτώς και προφορικώς ή γραπτώς, πρακτικώς και προφορικώς, κατά την κρίσιν του οικείου Καθηγητού και αναλόγως της φύσεως του εξεταζομένου μαθήματος. 3.Φοιτηταί απορριπτόμενοι κατά την δευτέραν τμηματικήν εξεταστικήν περίοδον του μηνός Οκτωβρίου εις πλείονα των δύο μαθημάτων, θεωρούνται αποτυχόντες και υποχρεούνται να επαναλάβουν τα μαθήματα του αυτού έτους σπουδών, κατοχυρουμένης της βαθμολογίας των, εις α μαθήματα ούτοι έλαβον προβιβάσιμον βαθμόν. Μεταφορά μαθημάτων Άρθρ.5.-1.Φοιτηταί, οφείλοντες δύο ετήσια μαθήματα ή τέσσαρα εξαμηνιαία ή εν ετήσιον και δύο εξαμηνιαία μαθήματα, λόγω απορρίψεώς των ή μη προσελεύσεώς των προς εξέτασιν, εγγράφονται αυτοδικαίως εις το επόμενον έτος σπουδών, μεταφέροντες την εξέτασιν των μαθημάτων τούτων ομού μετά των μαθημάτων του εις ο εγγράφονται ούτοι νέον έτος σπουδών. Μάθημα μεταφερόμενον εις το τελευταίον έτος εξετάζεται ομού μετά των επί πτυχίω μαθημάτων. 2.Η εξέτασις των κατά την προηγουμένην  παράγραφον μεταφερομένων μαθημάτων διενεργείται εντός των κατά το προηγούμενον άρθρον οριζομένων εξεταστικών περιόδων και δη κατά μεν  την περίοδον του μηνός Ιουνίου κανονικώς, κατά  δε την περίοδον του μηνός Οκτωβρίου ενώπιον  τριμελούς Επιτροπής εκ καθηγητών. Η επιτροπή  αύτη, οριζομένη υπό του Κοσμήτορος της οικείας  Σχολής,  συγκροτείται  εκ  του  διδάσκοντος  το  μά(Μετά τη σελ. 628,144(α) Σελ. 628,145 Τεύχος 460-Σελ. 83 Σχολή Θετκών Επιστημών Παν/μίου Πατρών 31.Ζ.β.11 38 θημα και εξ ετέρων δύο καθηγητών, κατά προτίμησιν συγγενών μαθημάτων. 3.Δεν επιτρέπεται η περαιτέρω μεταφορά μεταφερομένου μαθήματος. Φοιτητής απορριπτόμενος εις μεταφερόμενον μάθημα, θεωερείται αποτυχών, υποχρεούμενος να επαναλάβη τα μαθήματα του αυτού έτους σπουδών, κατοχυρουμένης της βαθμολογίας εις α μαθήματα έλαβεν ούτος προβιβάσιμον βαθμόν. Πτυχιακαί εξετάσεις. Άρθρ.6.-1Αι πτυχιακαί εξετάσεις συνίστανται εις την εξέτασιν των μαθημάτων του τελευταίου μόνο έτους σπουδών, άρχονται από της περιόδου του μηνός Ιουνίου του οικείου ακαδημαϊκού έτους και διεξάγονται κατά τας ακολούθους περιόδους, ήτοι τρις του έτους, κατά Ιούνιον, Οκτώβριον, Φεβρουάριον, μεταξύ των ημερομηνιών 1ης έως 15ης εκάστου των μηνών τούτων. 2.Τα επί πτυχίω μαθήματα είναι τα εν τω προγράμματι σπουδών καθοριζόμενα εν τω τελευταίω έτι σπουδών υποχρεωτικά και δηλωθέντα υφ’ εκάστου φοιτητού κατ’ επιλογήν μαθήματα ως επίσης και τα εν τω τελευταίω έτει σπουδών μεταφερθέντα μαθήματα. 3.Αι πτυχιακαί εξετάσεις διεξάγονται καθ’ ον τρόπον και αι τμηματικαί τοιαύται, περί ων η παρ. 2 του άρθρ. 4 της παρούσης. 4.Ο βαθμός πτυχίου συνάγεται εκ του υπολογισμού της επιτευχθείσης βαθμολογίας εφ’ ενός εκάστου μαθήματος όλων των ετών φοιτήσεως εν τη Σχολή. Δια τον ανωτέρω υπολογισμόν προστίθενται οι βαθμοί απάντων των μαθημάτων των ετών φοιτήσεως εν τη Σχολή, το δε άθροισμα τούτων διαιρείται δια του συνολικού αριθμού των ως άνω μαθημάτων. Μεταβατικαί Διατάξεις Βαθμός πτυχίου Άρθρ.7.-1.Η διάταξις του πρώτου εδαφίου της παρ. 4 του άρθρ. 6 της παρούσης έχει πλήρη εφαρμογήν προκειμένου περί πρωτοετών φοιτητών κατά το ακαδημαϊκόν έτος 1971-72. Προκειμένου όμως περί φοιτητών των λοιπών ετών φοιτήσεως πλην του πρώτου, ο βαθμός πτυχίου των συνάγεται εκ της επιδόσεώς των εις άπαντα τα μαθήματα του διανυομένου υφ’ εκάστου φοιτητού κατά το ακαδημαϊκόν έτος 1971-72 έτους σπουδών και επί πλέον εις τα μαθήματα όλων των επομένων ετών φοιτήσεως της Σχολής. Σελ. 628,146 Τεύχος 460-Σελ. 84 Εξέτασις επί μεταφερομένων μαθημάτων Άρθρ.8.-1.Φοιτηταί απορριπτόμενοι, λόγω αποτυχίας των εις μαθήματα, άτινα μετεφέρθησαν μετά την ισχύν του νέου προγράμματος εις επόμενα έτη σπουδών, δικαιούνται να εγγράφωνται εις το επόμενον έτος σπουδών, υποχρεούμενοι εις επιτυχή εξέτασιν των οφειλομένων μαθημάτων εν τω έτει σπουδών, εν ω μεταφέρθησαν ταύτα. 2.Φοιτητής εγγραφόμενος εις έτος σπουδών, εξ ου μετεφέρθησαν, μετά την ισχύν του νέου προγράμματος, ως υποχρεωτικά έν ή δύο μαθήματα εις προηγούμενον έτος σπουδών, υποχρεούται να επιλέξη τα μαθήματα ταύτα εις αντικατάστασιν αντιστοίχως ενός ή δύο κατ’ επιλογήν μαθημάτων του έτους εις ο ανεγράφη. 3.Φοιτηταί του ακαδημαϊκού έτους 1970-71, αποτυχόντες εις δύο μαθήματα, επιτρέπεται όπως εγγραφώσι κατ’ εξαίρεσιν δια το ακαδημαϊκόν έτος 1971-72 εις το επόμενον έτος σπουδών, υποχρεούμενοι εις εξέτασιν επί των μαθημάτων τούτων, συμφώνως προς τας διατάξεις του άρθρ. 5 της παρούσης. Τα αυτά ισχύουσι προκειμένου περί φοιτητών του ακαδημαϊκού έτους 1970-71, οφειλόντων τρία μαθήματα, και περί φοιτητών του αυτού Ακαδημαϊκού έτους, οφειλόντων τέσσαρα μαθήματα, εξ ων το εν μετεφέρθη εις επόμενον έτος σπουδών. Η παρούσα δημοσιευθήτω δια της Εφημερίδος της Κυβερνήσεως. Ως προς τας τμηματικάς και πτυχιακάς εξετάσεις βλ. και απόφ. 53035/1972 (τόμ. 31 σελ. 82, 07). 31.Ζ.β.11 Σχολή Θετκών Επιστημών Παν/μίου Πατρών 39 